CELEX: 32014D0802
Language: hr
Date: 2014-11-14 00:00:00
Title: 2014/802/EU: Provedbena odluka Komisije оd 14. studenoga 2014. o izmjeni odluka 2010/470/EU i 2010/472/EU u odnosu na uvjete zdravlja životinja u pogledu grebeža ovaca za trgovinu unutar Unije i uvoz u Uniju zametaka ovaca i koza (priopćeno pod brojem dokumenta C(2014) 8339)  Tekst značajan za EGP

18.11.2014   
            
            
               HR
            
            
               Službeni list Europske unije
            
            
               L 331/28
            
         PROVEDBENA ODLUKA KOMISIJE
   оd 14. studenoga 2014.
   o izmjeni odluka 2010/470/EU i 2010/472/EU u odnosu na uvjete zdravlja životinja u pogledu grebeža ovaca za trgovinu unutar Unije i uvoz u Uniju zametaka ovaca i koza
   
      
         (priopćeno pod brojem dokumenta C(2014) 8339)
      
   
   (Tekst značajan za EGP)
   
      (2014/802/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz dijela I. Priloga A Direktivi 90/425/EEZ (1), a posebno njezin članak 11. stavak 3. treću alineju, članak 17. stavak 2. točku (b), članak 18. stavak 1. prvu alineju te članak 19. točku (b) i uvodnu rečenicu,
   budući da:
   
               (1)
            
            
               U dijelu A Priloga IV. Odluci Komisije 2010/470/EU (2) utvrđen je obrazac zdravstvenog certifikata za trgovinu unutar Unije pošiljkama jajnih stanica i zametaka ovaca i koza sakupljenih ili proizvedenih nakon 31. kolovoza 2010.
            
         
               (2)
            
            
               U dijelu 2. Priloga IV. Odluci Komisije 2010/472/EU (3) utvrđen je obrazac zdravstvenog certifikata za uvoz u Uniju pošiljaka jajnih stanica i zametaka ovaca i koza.
            
         
               (3)
            
            
               Uredbom (EZ) br. 999/2001 Europskog parlamenta i Vijeća (4) utvrđuju se pravila za sprečavanje, kontrolu i iskorjenjivanje određenih transmisivnih spongiformnih encefalopatija (TSE) kod goveda, ovaca i koza. Poglavljem A Priloga VIII. toj Uredbi utvrđuju se uvjeti za trgovinu živim životinjama, sjemenom i zamecima unutar Unije. Osim toga, Prilogom IX. toj Uredbi utvrđuju se uvjeti za uvoz u Uniju živih životinja, zametaka, jajnih stanica i proizvoda životinjskog podrijetla iz trećih zemalja.
            
         
               (4)
            
            
               U svjetlu novih znanstvenih dokaza, Uredba (EZ) br. 999/2001 izmijenjena je Uredbom Komisije (EU) br. 630/2013 (5). Te izmjene, u pogledu grebeža ovaca, odražava Provedbena odluka Komisije 2013/470/EU (6) u obrascu zdravstvenog certifikata za trgovinu unutar Unije pošiljkama jajnih stanica i zametaka ovaca i koza utvrđenom u dijelu A Priloga IV. Odluci 2010/470/EU te u obrascu zdravstvenog certifikata za uvoz u Uniju pošiljaka jajnih stanica i zametaka ovaca i koza utvrđenom u dijelu 2. Priloga IV. Odluci 2010/472/EU, uz prijelazno razdoblje do 31. prosinca 2014.
            
         
               (5)
            
            
               U skladu sa znanstvenim mišljenjem Europske agencije za sigurnost hrane (EFSA) o riziku prijenosa klasičnog grebeža putem prijenosa zametaka dobivenih in vivo kod ovaca koje je doneseno 24. siječnja 2013. i u kojemu je zaključeno da se opasnost od prijenosa klasičnog grebeža ovaca implantacijom ovčjih homozigotnih ili heterozigotnih ARR zametaka može smatrati zanemarivom, pod uvjetom da se poštuju preporuke i postupci OIE-a koji se odnose na prijenos zametaka, odgovarajuće su odredbe Uredbe (EZ) br. 999/2001 izmijenjene Uredbom Komisije (EU) br. 1148/2014 (7).
            
         
               (6)
            
            
               Obrazac zdravstvenog certifikata za trgovinu unutar Unije pošiljkama jajnih stanica i zametaka ovaca i koza iz dijela A Priloga IV. Odluci 2010/470/EU te obrazac zdravstvenog certifikata za uvoz u Uniju pošiljaka jajnih stanica i zametaka ovaca i koza iz dijela 2. Priloga IV. Odluci 2010/472/EU potrebno je stoga izmijeniti kako bi se uzeli u obzir uvjeti utvrđeni u Uredbi (EZ) br. 999/2001, kako je izmijenjena Uredbom (EU) br. 1148/2014.
            
         
               (7)
            
            
               Uz to, potrebno je izmijeniti određena upućivanja na Uredbu (EZ) br. 999/2001 u obrascu zdravstvenog certifikata za trgovinu unutar Unije pošiljkama jajnih stanica i zametaka ovaca i koza utvrđenom u dijelu A Priloga IV. Odluci 2010/470/EU kako bi se uklonila svaka dvosmislenost.
            
         
               (8)
            
            
               Nadalje, u obrascu zdravstvenog certifikata za uvoz u Uniju pošiljaka jajnih stanica i zametaka ovaca i koza utvrđenom u dijelu 2. Priloga IV. Odluci 2010/472/EU potrebna je preciznija terminologija kako bi se osiguralo da je jasno da se režimi testiranja koji se odnose na epizootske hemoragijske bolesti (EHD) primjenjuju na ženke donore vrsta ovaca i koza.
            
         
               (9)
            
            
               Odluke 2010/470/EU i 2010/472/EU potrebno je stoga na odgovarajući način izmijeniti.
            
         
               (10)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilog IV. Odluci 2010/470/EU izmjenjuje se u skladu s Prilogom I. ovoj Odluci.
   Članak 2.
   Prilog IV. Odluci 2010/472/EU izmjenjuje se u skladu s Prilogom II. ovoj Odluci.
   Članak 3.
   Ova se Odluka primjenjuje od 1. siječnja 2015.
   Članak 4.
   Ova je Odluka upućena državama članicama.
   
      Sastavljeno u Bruxellesu 14. studenoga 2014.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 268, 14.9.1992., str. 54.
   
   
      (2)  Odluka Komisije 2010/470/EU od 26. kolovoza 2010. o obrascima zdravstvenih certifikata za trgovinu unutar Unije sjemenom, jajnim stanicama i zamecima kopitara, ovaca i koza te jajnim stanicama i zamecima svinja (SL L 228, 31.8.2010., str. 15.).
   
      (3)  Odluka Komisije 2010/472/EU od 26. kolovoza 2010. o uvozu sjemena, jajnih stanica i zametaka ovaca i koza u Uniju (SL L 228, 31.8.2010., str. 74.).
   
      (4)  Uredba (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (SL L 147, 31.5.2001., str. 1.).
   
      (5)  Uredba Komisije (EU) br. 630/2013 od 28. lipnja 2013. o izmjeni priloga Uredbi (EZ) br. 999/2001 Europskog parlamenta i Vijeća o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (SL L 179, 29.6.2013., str. 60.).
   
      (6)  Provedbena odluka Komisije 2013/470/EU оd 20. rujna 2013. o izmjeni odluka 2010/470/EU i 2010/472/EU o uvjetima zdravlja životinja u pogledu grebeža ovaca za trgovinu unutar Unije i uvoz u Uniju sjemena, jajnih stanica i zametaka ovaca i koza (SL L 252, 24.9.2013., str. 32.).
   
      (7)  Uredba Komisije (EU) br. 1148/2014 od 28. listopada 2014. o izmjeni priloga II., VII., VIII., IX. i X. Uredbi (EZ) br. 999/2001 Europskog parlamenta i Vijeća o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (SL L 308, 29.10.2014., str. 66.).
   
      PRILOG I.
      U Prilogu IV. Odluci 2010/470/EU dio A zamjenjuje se sljedećim:
      
         „DIO A
         Obrazac zdravstvenog certifikata IV.A za trgovinu unutar Unije pošiljkama jajnih stanica i zametaka ovaca i koza sakupljenih ili proizvedenih u skladu s Direktivom Vijeća 92/65/EEZ nakon 31. kolovoza 2010. i otpremljenih od strane odobrenog tima za sakupljanje ili proizvodnju zametaka od kojeg potječu jajne stanice ili zameci
         
            
         
            
         
            ”
      
   
   
      PRILOG II.
      U Prilogu IV. Odluci 2010/472/EU dio 2. zamjenjuje se sljedećim:
      
         „DIO 2.
         
            Obrazac zdravstvenog certifikata za uvoz pošiljaka jajnih stanica i zametaka ovaca i koza
         
         
            
         
            
         
            
         
            
         
            ”